શેક્સપિયરે એવું કહ્યું છે ‘નામમાં શું છે?’ નામ ગમે તે હોય શું ફરક પડે. આપણી સંસ્કૃતિમાં પણ નામને નાશવંત ગણવામાં આવ્યું છે. આમ છતાં માણસને નવાં-નવાં નામ શોધવાનું ગમે છે. માણસ પોતાનું નામ નક્કી કરે છે, એના મોહમાં પડે છે. નામ અમર રહે તે માટે ધખારા કરે છે! સંપત્તિ કમાવા કરતાં પણ કીર્તિનો મોહ ચડી જાય છે. માણસને પોતાની તકતી કોતરાવવામાં ખૂબ રસ હોય છે. પોતાનું નામ પાંચ માણસોની વચ્ચે ચર્ચાય એવી અભીપ્સા હોય છે. નામનું વૈવિધ્ય પણ જોવા જેવું હોય છે. માણસનું નામ હોય તો તેના ગામ કે શહેરનું પણ નામ હોઈ શકે. તેના પુસ્તક કે પેઢીનાં પણ નામ હોઈ શકે. નામની લીલા અપરંપરા છે. પોતાના ઘર ઉપર વિવિધ નામ પ્રદર્શિત કરતાં માણસને જોઈ એક કવિએ કટાક્ષમાં લખ્યું છેઃ